CELEX: 32018D0297
Language: el
Date: 2018-02-20 00:00:00
Title: Απόφαση (ΚΕΠΠΑ) 2018/297 του Συμβουλίου, της 20ής Φεβρουαρίου 2018, για τον διορισμό του προέδρου της στρατιωτικής επιτροπής της Ευρωπαϊκής Ένωσης

28.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 56/33
            
         ΑΠΌΦΑΣΗ (ΚΕΠΠΑ) 2018/297 ΤΟΥ ΣΥΜΒΟΥΛΊΟΥ
   της 20ής Φεβρουαρίου 2018
   για τον διορισμό του προέδρου της στρατιωτικής επιτροπής της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 240,
   Έχοντας υπόψη την απόφαση 2001/79/ΚΕΠΠΑ του Συμβουλίου της 22ας Ιανουαρίου 2001 για τη σύσταση της στρατιωτικής επιτροπής της Ευρωπαϊκής Ένωσης (1),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 3 παράγραφος 1 της απόφασης 2001/79/ΚΕΠΠΑ, ο πρόεδρος της στρατιωτικής επιτροπής της Ευρωπαϊκής Ένωσης («η στρατιωτική επιτροπή») διορίζεται από το Συμβούλιο, κατόπιν συστάσεως της στρατιωτικής επιτροπής συνερχόμενης σε επίπεδο ΓΕΕΘΑ. Σύμφωνα με το άρθρο 3 παράγραφος 2 της εν λόγω απόφασης, η θητεία του προέδρου της στρατιωτικής επιτροπής είναι τριετής, εκτός αν το Συμβούλιο αποφασίσει άλλως.
            
         
               (2)
            
            
               Στις 15 Δεκεμβρίου 2014, το Συμβούλιο διόρισε τον στρατηγό κ. Μιχαήλ ΚΩΣΤΑΡΑΚΟ πρόεδρο της στρατιωτικής επιτροπής της Ευρωπαϊκής Ένωσης («CEUMC») για τριετή θητεία από τις 6 Νοεμβρίου 2015 (2).
            
         
               (3)
            
            
               Κατά τη συνεδρίαση της 6ης και 7ης Νοεμβρίου 2017, η στρατιωτική επιτροπή, συνερχόμενη σε επίπεδο ΓΕΕΘΑ, συνέστησε να διορισθεί πρόεδρος της στρατιωτικής επιτροπής ο στρατηγός κ. Claudio GRAZIANO, κατ' εξαίρεση για περίοδο τρεισήμισι ετών,
            
         
               (4)
            
            
               Η στρατιωτική επιτροπή της ΕΕ συνέστησε να παραταθεί κατ' εξαίρεση η εντολή του Στρατηγού κ. Claudio GRAZIANO πέραν των 3 ετών ούτως ώστε η αντικατάσταση της CEUMC να μετατεθεί μόνιμα σε μια καταλληλότερη περίοδο του έτους,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο στρατηγός κ. Claudio GRAZIANO διορίζεται πρόεδρος της στρατιωτικής επιτροπής της Ευρωπαϊκής Ένωσης, κατ' εξαίρεση για περίοδο τριών ετών και έξι μηνών από τις 6 Νοεμβρίου 2018.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 20 Φεβρουαρίου 2018.
      
         
            Για το Συμβούλιο
         
         
            Ο Πρόεδρος
         
         V. GORANOV
      
   
   
      (1)  ΕΕ L 27 της 30.1.2001, σ. 4.
   
      (2)  Απόφαση 2014/920/ΚΕΠΠΑ, της 15ης Δεκεμβρίου 2014, για τον διορισμό του προέδρου της στρατιωτικής επιτροπής της Ευρωπαϊκής Ένωσης (ΕΕ L 363 της 18.12.2014, σ. 149).